འདྲི་རྩད་ཀྱི་ཞུ་ཡིག་དེའི་ནང་ཞིབ་འཇུག་མི་སྣས་རྒྱ་གཞུང་གིས་བོད་མི་སྐད་ཡིག་ལས་འགུལ་བ་བཀྲིས་དབང་ཕྱུག་ལགས་གློ་བུར་དུ་འཛིན་བྱུང་བྱས་ཏེ་ཁོང་ལ་རང་གི་ནང་མི་དང་ཁྲིམས་རྩོད་པ་སོགས་ཐུག་འཕྲད་བྱ་རྒྱུའི་གོ་སྐབས་འཕྲོག་པ་དང་།བཀག་ཉར་འོག་ལུས་སེམས་གཉིས་ཀར་སྡུག་སྦྱོང་ཚད་མེད་བཏང་པ་མ་ཟད།ཁོང་ལ་ཁྲིམས་འགལ་གྱི་ནག་ཉེས་གཡོགས་ཁག་བདེན་པ་ར་སྤྲོད་བྱ་རྒྱུའི་ཐོབ་ཐང་གང་ཡང་སྤྲོད་མེད་པ་རེད།ལྷག་དོན་བཀྲིས་དབང་ཕྱུག་ལགས་ནས་རང་ཉིད་ཀྱི་སྨྲ་བརྗོད་རང་དབང་དང་རིག་གཞུང་ལོངས་སུ་སྤྱོད་པ་དེ་རྒྱལ་ཁབ་ཁ་བྲལ་གྱི་ནག་ཉེས་ཞིག་ཏུ་ངོས་འཛིན་པ་དེར་བློ་འཚབ་ཆེན་པོ་ཡོད་སྐོར་གསུངས་འདུག